JohanHeinsen/ENO huggingface dataset:
Viborger Samler, 1847-03-15
Handels= og Skibs-Efterretninger. Londoner-Kornmarkedet, den 8de Marts. Af engl. Hvede er kun Lidet tilført; bedste rød 3 a 4 sk., hvid 2 sk. bedre betalt end for 8 Dage siden. Fremmed ligeledes 2 sk. høiere. Havre paa Grund af rigelig Tilførsel 1 a 2 sk. lavere end sidste Mandag.
Viborger Samler, 1847-03-15
Hamborger=Kornmarkedet, den 12te Marts. J de sidste 8 Dage er den største Deel af den opkjøbte Hvede bestemt til Frankerig; Priserne ere i de sidste 8 Dage atter stegne 7 a 8 Rthlr. Bco. pr. Læst. End større har Omsætningen været i Rug; Priserne 3 a 6 Rthlr. høiere end for 8 Dage siden. Det Meste at levere ab Rusland. Bygpriserne have fluctueret; Priserne næsten ligesaa høie som for 8 Dage siden. Havre ændses i de sidste Dage. Raps søgtes mere; flere hundrede Læster kjøbtes til Priser, 3 a 6 Rthlr. høiere end i forrige Uge.
Viborger Samler, 1847-03-15
Frosten vedvarer, og Skibsfarten paa Elben er næsten ganske standset.
Viborger Samler, 1847-03-15
Odense, den 12te Marts. Under Sneestormen i Tirsdags er mellem Langeland og Svendborg en Baad forulykket; 4 Mennesker og 6 Heste ere blevne Bølgernes Rov. Hestene tilhørte en Pranger, der med dem agtede sig til Markedet i (H. Av.) Svendborg. Solgt Landeiendom i Skaane. Eiendommen Frederiksdal ved Helsingborg skal i disse Dage være solgt af Kammerherre, Knorring til Proprietair P. M. Hagen fra Danmark for en Sum af 90,000 Rdlr. (Bl. Tid.)
Viborger Samler, 1847-03-15
Oxholm paa Øland i Liimfjorden er i disse Dage bleven solgt af Krigsraad Nielsen til Hr. Nyeholm for 175,000 Rbd.
Viborger Samler, 1847-03-15
Agger Kanals Skibsliste. Jndk. den 8de Marts: S. C. Josephsen af Taabel fra Mandahl til Krik med Bord.
Viborger Samler, 1847-03-15
Paa 4de Onsdag i Faste bliver ingen Gudstjeneste i Domkirken.
Viborger Samler, 1847-03-15
(Jndsendt.) Naar Forfatterne af Jnseraterne der ere indførte i Viborg Stiftstidende Nr. 32 og 38 dolere stærk over Veiens slette Tilstand fra Bording til Klodemølle, da maa det indrømmes, at det var ønskeligt at denne Vei snarest muligt blev alvorligt taget fat paa og istandsat; men naar det formenes, at dette forlængst kunde været skeet, naar Viborg Amtsraad ikke havde ladet det utilbørligen staae hen, da maa dette paa det Bestemteste modsiges; thi først i sidste Sommer blev det Kongelige Rentekammers Approbation til denne Veis Optagelse blandt de mindre Landeveies Tal, meddeelt Amtsraadet. Dernæst doleres over at man indstillede denne Vei og ikke en Anden, foreslaaet af Bording- og Jkast-Forstanderskaber. Til Oplysning for det læsende Publicum tjener: at for Ringkjøbing- og Viborg Amter gives ingen god Forbindelses-Vei fra Bording til Colding=Viborg Landevei, der til hver Aars Tid kunde sætte Amterne i Forbindelse med hverandre; Viborg, Amtsraad fandt, at dette meest hensigtsmæssigt kunde skee ved den indstillede og nu optagne Vei fra Bording til Klodemølle, hvorfra flere indgrøftede Veie føre ind i Østerlandet; det var saaledes ikke allene Bording og Jkast Sogns Jnteresse man havde for Øie, men tillige hele Vester og Østerlandets. Det vilde og kun faaet fortjent Afslag, om man vilde have indstillet en Vei over 1 1/2 Miils Strækning til Optagelse som mindre Landevei, hvortil man ei havde andet Motiv, end at give Bording og noget af Jkast Sogn en god Vei til Bording, Mølle og derfra til Knudstrup.
Viborger Samler, 1847-03-15
Naar Forfatteren til Jnseratet siger, at den foreslaaede og nu optagne Vei forlænger Veien 1/2 Miil til Viborg, da maajeg spørge ham, om der da er ligesaalangt fra Klodemølle til Knudstrup (1 1/2 Miil) som fra Bording Kirke, Men for at komme til Vished herom, behøver han kun paa Videnskabernes Selskabs Kort at maale begge Veie, han vil da finde at Længdeforskjellen af disse bliver et Jntet. Jnseratets Forfatter i Nr. 38 giver endvidere nogle dygtige Sidespark til den Mand af Thorning Sogn, der i sin Tid havde Sæde i Amtsraadet, menende, at dette var et stort Uheld, da han formeentlig modarbeidede hine 2de Sognes Plan, for at skaane Thorning Sogn for det besværlige Arbeide samme vilde faae ved denne Veis Anlæg. Hele Viborg Amtsraad med Politimestrene for Lysgaard og Hammerum Herreder skulle da have handlet eensidigen og partisk, og det efter Manden fra Thornings Anmodning; er dette tænkeligt? Men ved disse Udeladelser røber Forfatteren en stor Portion Ukyndighed om Arbeidets Udførelse ved de mindre Landeveies Anlæg og Jstandsættelse. Forøvrigt tillader jeg mig at anmærke, at Biveien fra Skygge til Knudstrup over Thorning Sogns Grund til hver Aarstid er i god farbar Stand; hvorvidt det samme er Tilfældet ved Bording Mølle i Bording Sogn, maa jeg henstille. Jeg formener saaledes denne Sag tilstrækkeligen belyst og imødegaaet, og vil jeg saaledes som Manden fra Thorning Sogn overlade samme til Publicums Dom. Med aabent Vezin. Thorning, den 12te Marts 1817. J. Keller.
Viborger Samler, 1847-03-15
AVERTISSEMENTS. Jfølge den ved Slutningsmødet i Thisted den 8de Dennes foretagne Optælling af Stemmerne ved de forskjellige Valg møder i Kjøbstædernes 8de Valgdistrict Thisted, Nyekjøbing, Skive og Nibe, til Nørre-Jyllands Provindsialstænder, er Kammerraad og Amtsforvalter Aagaard, Ridder af Dannebrogen, i Thisted, valgt til Deputeret, og Kjøbmand Hagemann i Viborg til Suppleant for dette Valgdistrict. Hvilket herved bekjendtgjøres i Overeensstemmelse med Forordag. 15de Mai 1834 § 44. Thisted Amthuus, den 11te Marts 1847. Rosenkrantz, Valgdirecteur. M. Med Posten er arriveret et smukt Ud 1 - palg af Mode-Baand, broderet Damepynt i nyeste Facon, Gardintøier, glatte og sigurerede Bobbinetter & Bobbinets-Kniplinger, silke Tørklæder m. m. m., som sælges billigst muligt af L. Frost, Klæde & Doeskind, i forskjellige Couleurer og Fiinheder er ligeledes arriveret og sælges billig af L. Frost.
Viborger Samler, 1847-03-15
Et sølvbeslagen Meerskums Pibehoved med Rør, er den 2den Marts om Aftenen tabt paa Veien imellem Rindsholm og Høberg Mølle. Den retsindige Finder bedes at aflevere samme paa Aviscontoiret i Viborg.
Viborger Samler, 1847-03-15
Den 2den Dennes har en fattig Pige imellem Hagens Lille og Resen fundet en Guld-Brystnaal med 4 indfattede Stene. Eieren kan henvende sig til Capellan Høyer-Møller i Breum Præstegaard.
Viborger Samler, 1847-03-15
En Tønde guul Sennop, tjenlig til Saasæd, kan erholdes tilkjøbs, naar man derom henvender sig til Kjøbmand S. Buchwaldt.
Viborger Samler, 1847-03-15
Nogle Cubikfavne Brolæggersteen, til Brag i Byens Gader, ønskes tilkjøbs. Herpaa Reflecterende G. Boye. henvender sig til
Viborger Samler, 1847-03-15
Et smukt, saagodt som nyt og complet Ridetøi, anvises tilkjøbs fra Bogtrykkeriet.
Viborger Samler, 1847-03-15
Løverdagen den 20de Dennes, Formiddag Kl. 9 1/2 præcise, bliver paa Byens Raadstue afholdt offentlig Auction over endeel Jndboe, bestaaende af Stole, Borde, et Sengested, et stort, dobbelt, nyt Klædeskab, en Jernkakkelovn, nogle Sengeklæder, forskjelligt Huusgeraad, fremdeles en betydelig Deel Manufacturvarer af Silke og Bomuld, saasom: Shawler, Tørklæder, Forklæder, Kniplinger, Baand m.m., alt tilhørende Boet efter Ane Kirstine Ungstrup. Lysthavende indbydes. Byfoged-Contoiret i Viborg, den 13de Marts 1847. Chr. Koefoed.
Viborger Samler, 1847-03-15
Auction. Den til den 22de Marts berammede Auction i Branden over en Gaards Jorder i Selde Bye, uden Bygning af Hartkorn 3 Tdr. 4 Skpr. 2 Fdkr., tilbagekaldes herved forsaavidt denne Eiendom angaaer, men forøvrigt fortsættes Auctionen til nævnte Tid over afdøde Forvalter Mulvads Efterladenskaber. Hvilket herved bekjendtgjøres. Salling Herreders Contoir, den 12te Marts 1847. Willemoes.
Viborger Samler, 1847-03-16
75 Aarg. Kongelig allernaadigst privilegeret, Tidende. Stifts Nor Forsendes med Brevposten i Danmark og Hertugdømmerne. Tirsdagen den 16de Marts 1847.
Viborger Samler, 1847-03-16
Denne Tidendes udenlandske Artikel redigeres af Adjunct Reiss, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-03-16
Nyeste Postefterretninger. Storbritannien og Jrland. Greven af Dundenald (Lord Cochrane) har gjort en Opdagelse, hvorved Kugler ved Hjælp af bestandig udstrømmende Gas kunne udskydes. Ved de foretagne Forsøg skal han have udkastet 25 sex Pund vægtige Kugler i en Afstand af 7000 Pards. Underhuset har 3die Gang læst, og saaledes antaget Billen om Laanet af de 8 Mill. Lstl.
Viborger Samler, 1847-03-16
Ved Valget af en Universitetscantsler for Cambringe toge de Studerende levende Andeel. Grev Powis's Tilhængere udraabte: "Hvo har opfundet en Hat, (nemlig en ny Militairhat, der ikke gjør Lykke). Svar: "Prinds Albert, Hans Høiheds Tilhængere giengieldte Stikle riet ved at spørge: "Hvo har solgt et Hosebaand for en Biskopshue? – Svar: "Grev Powis", (Hentydning til denne Pairs Forhold i Spørgsmaalet om to Bispedømmers Sammensmeltning. J Aaret 1844 bekæmpede Greven denne Regjeringsforholdsregel, men opgav derefter sin Opposition, og erholdt Hosebaandsordenen. Det Rygte accrediteres mere og mere, at Parlementet vil vorde opløst i Løbet af Sommeren.
Viborger Samler, 1847-03-16
Efter Journalen the Globe er Dan. O'Connells legemlige Svaghed forenet med Tegn paa begyndende Sindssvaghed.
Viborger Samler, 1847-03-16
Frankerig. Paris, den 9de Marts. Journalerne ere tomme paa politiske Nyheder. Eenstemmig har Kammeret antaget den nye Credit paa 4 Millioner til Understøttelse for Folket i de nødlidende Districter ved Hjel af offentlige Arbeider. Endnu stige Kornpriserne; en Sæk paa 147 Kilogr.
Viborger Samler, 1847-03-16
Meel af bedste Qvaliter koster i Pariser-Hallen 114 2 115 Fres, og man imødeseer den 16de Marts en Stigen af 2 Centimes pr. Kilogram.
Viborger Samler, 1847-03-16
Politiets Opmærksomhed er henvendt paa Forstaden St. Antoine, i hvis Jndre anarchiske Tendentser vise sig Man har i de sidste Dage fundet paa flere Steder i Kieldere en Art af Brandmaskiner, hvis Construction m.m. syges at henpege paa pludselige Explosioner, Spanien. Under 1ste Marts skrives fra den cataloniske Grændse, at Begivenhederne i Catalonien synes at antage en temmelig alvorlig Vending. For faa Dage siden trængte Carlistchefen Burjo med 20 gamle carlistiske Officierer, alle forsynede med fortræffelige broncerede Bøsser, ind i Lampourdan, og satte, 4 Mile fra Figueras, over Floden Muga. Kommandanten i Figueras har udsendt Tropper for at forfølge dem. J Øvre-Catalonien tales kun om Cabrera's Optræden. Efter Rygtet er hele Egnen imellem Taragona og Barcelona beredt til at erklære sig for ham, allerede fortælles, at han 6 Mile fra Barcelona har slaaet de kongelige Tropper. Om saa Dage vil man erfare med Bestemthed, om han er landet eller ikke.
Viborger Samler, 1847-03-16
Heraldo meddeler, at den engelske Minister har tilmeldt den spanske Regjering, at han havde erholdt befaling til at tage i Forening med den spanske Regjering Bestemmelser om at forebygge Migueliternes Triumph i Portugal. – Efter Clamor publico skal Regjeringen have erholdt Underretning om, at Cabrera og Llangostera ere, forklædte som Geistlige, landede i Nærheden af Villanova.
Viborger Samler, 1847-03-16
Rusland. Fra St. Petersborg meldes under 6te Marts, at ifølge de dertil indløbne Beretninger har det Rygte udbredt sig paa Børsen i Paris og London, at den russiske Regjering skulde have isinde at forbyde Kornudførslen. Med Hensyn hertil har Finantsministeriet officielt erklæret, at hine Rygter vare ganske ubegrundede, og at tvertimod Kornudførslen fra alle Rigets Havne vil blive fremmet paa alle mulige Maader.
Viborger Samler, 1847-03-16
Kongeriget Preussen. "Breslauer-Zeit." melder under 9de Marts, at Russerne opføre i Nærheden af Brod i Galizien en Fæstning, der øiensynlig er rettet imod den østerrigske Grændse; fra Østerrigs Side opføres i Nærheden af Czernowitz i Bukowina en fast Vaabenplads. Under 8de Marts meldes fra Köln, at et nyt Tilfælde truer med at forøge Spændingen imellem Borgerne og det Militaire. To Fændriker og en Lieutenant fornærmede den 8de om Aftenen paa Gaden flere Borgere. Paa et Gadehjørne bleve Officiererne formodentlig alvorligen tilretteviste; de trak deres Kaarder og saarede nogle Borgere. Flere Bryggerknegte blandede sig i Striden, og de unge Krigere maatte tage Flugten. To Kapper, en Kaarde og en Hue bleve liggende paa Valpladsen, Kongeriget Baiern. München, den 8de Marts.
Viborger Samler, 1847-03-16
For 3 Dage siden endte Hofraad og Professor Dr. Thiersch sit philosophiske Cursus i Vintersemestret. Af den Tale, han i denne Anledning holdt, udhæves følgende Steder, "Jeg kan ikke slutte uden at lægge Dem, m. H., paa Hjertet til omhyggelig Overveielse og Opmærksomhed Betydenheden af det nærværende Øieblik og af det, som De skylde Fædrelandet og Kongen, - dette Øieblik, da man søger at misbruge de Studerende til en Standard for Urolighederne, og formaae dem til at kaste Tvedragtsfakkelen indimellem Folket. Den værdige holdning, som De efter Bevægelsens første Dag, hvori en Deel af Dem var impliceret, have lagt for Dagen, har sat os istand til at adsprede de Skyer, der havde samlet sig over vort Universitet. Vedbliver at være dette Sindelag troe, hvorledes end de Dage maatte vorde, som vi gaae imode. De ville ingensinde forglemme, at der over alle Uenigheder og Tvistigheder, til alle vanskelige Tider i vor Hjemstavn, har skinnet en ledende Stierne, der har ydet os Sikkerhed og reddet os af Faren, Kjærlighed til Fædrelandet og til den Herskerslægt, der i Aarhundreder smykker dets Throne. De ville bevare i levende Erindring, hvad den Monarch er, som nu bærer sine berømmelige Ahners Krone. Det var ham, som i Tydsklands Fornedrelses= og Undertrykkelses-Tid, i Aar, der gik foran Deres Fødsel, stillede imod det fremmede voldsomme Aag mandigt Mod og uafhængig Tænkemaade; det var ham, som derefter, efterat Tydsklands Frihed var tilkæmpet ved Deres Fædres Mod og Opoffrelse, først rakte hiint fjerne, for sin Tilværelse kæmpende Folk, den hjælperige Haand, og som af Jnteresse for hiint Land – Vuggen forden menneskelige Dannelse - lagde Planen til den Throne, som nu en Green af hans Stamme smykker. Siddende paa sine Fædres Throne har han bragt i sin Nærhed, den videnskabelige Anstalt, hvor De nyde Underviisning. Han har i vor Midte begrundet for Kunsten et Hjem, hvis Roes er udbredt langt ud over vore Grændser; han har ved at drage Omsorg for Statens Velvære bragt hermed i Forbindelse hele det tydske Fædrelands Vel. Taleren berørte derefter Kongen af Baierns Jnteresse for Schleswig=Holstein. Augsb. Allg. Zeit. træder saavel ved sine Correspondenter, som ved sine bemærkninger med større Bestemthed i Skranken imod det styrtede Parti og for det nye Ministerium. Kölln. Zeit. melder fra Baiern (den 5te Marts),at Spanierinden Lola Monte er Dagens Løvinde; dagligen haves om hende nye Rygter og Anecdoter. Den dristige Spanierinde havde, som bekjendt, for nogen Tid siden, ledsaget af nogle Tilhængere (Verehrer), søgt med Magt at trænge sig ind paa et Subscriptionsbal, og, ved den, tildeels ved sit Følges upassende Opførsel stedfundne, Bortviisning, ladet sig forlede til Haandgribeligheder, der besvaredes paa samme Maade og endte med Damens og Følgets noget ublide Tilbagetog. Paa Grund af de stedfundne retlige Undersøgelser i Anledning af disse Excesser skal nu Lola Monte være idømt 1 Dags Fængsel, hvorimod Modpartiet skal være straffet med 2 a 3 Dages Fængsel. - Dog staaer Tilflugten til den allerhøieste Benaadningsret de Domfældte aaben.
Viborger Samler, 1847-03-16
Regjeringsbladet, melder, at Erminister v. Abel er udnævnt til baiersk Gesandt i Belgien og Holland.
Viborger Samler, 1847-03-16
Om Tumulten i München melder "Bremer Zeitung Professor Lessaul, underrettede Studenterne om sin Suspension, hvorpaa disse, flere Hundrede, droge til hans Huus og bragte ham et Hoch. En lignende Demonstration fandt Sted ved Prof. Görres's Huus, i denne deeltoge kun faa Studenter, størstedeels catholske Theologer. Dette fandt Sted om Formiddagen. Om Eftermiddagen samledes atter flere hundrede Studenter, tilhvilke mange Lærredrenge, Beboere af Forstaden, tørstige Frimandags=Haandværkere, men ingen Borger sluttede sig, i Therestegaden foran Lola Montez's Bopæl, og bragte denne et Pereat, ledsaget med Huien og Piben. Da Gensdarmerne rykkede frem, forsvandt Studenterne; Pøbelen blev og begyndte at slaae Vinduerne itu hos den spanske Dame. Denne udviste utrolig Frækhed og et sjeldent Mod. Under hele Larmen forblev hun staaende i det aabne Vindue, hilste Studenterne med Champagneglasset i Haanden, tilkastede Folket Kys med Haanden og gav til Afverling ogsaa Mephistopheles's bekiendte Positur i Fausstil Bedste. Man paastaaer endog, at hun truede med en Pistol; Alt dette forbittrede Mængden endnu mere. (Rhein- und Mosel=Beit, siger: Lola, med en af Diævelen besat Qvindes Rolighed, forhaanede og udloe fra sit Vindue Mængden og kastede de imod hende kastede Stene tilbage. "Rheinischer Beobachter omtaler endnu mere virksomme Scener.) - Kl. 7 om Aftenen rykkede Militairet frem; Gaderne bleve gjort ryddelige. Masserne, hvis Antal var steget til flere tusinde Hoveder, bølgede under vedvarende Støien og Piben igjennem Ludvigsgaden frem for Paladset, bragte Dronningen et Hoch udstødte flere Forbandelser m.m. - Cavalleriet rykkede frem; Hobene adspredtes; henved Midnat var Roligheden vendt tilbage. Militairet udviste Klogskab og Rolighed. Den følgende Dag forsynedes Lola Montes Bopæl med en Gensdarmeripiket; Patrouiller hindrede nye Uordener. Jøvrigt antager man, at Masserne ere af det styrtede Parti ophidsede til Uroligheder, og at man ikke heller har holdt Prædikestolene for hellige. Den mere oplyste Deel af Befolkningen betragter de nyere Begivenheder fra et høiere Standpunct.
Viborger Samler, 1847-03-16
Jndenlandske Efterretninger. Hs. Maj. Kongen siges, i Sommer at ville aflægge et Gjæstebesøg hos Kong Oscar i Stockholm. (Ab. Ab.)
Viborger Samler, 1847-03-16
Den Rabenske Sag er nu af Høiesteret afgjort derhen, at Kammerherreinde Rabens Bo og som en Følge deraf hendes testamentariske Arving, Amtmand Kherre Baron Rosenkrantz, er frifunden for Dhrr. Carl og Jos. RabenLevetzaus Tiltale, saa at Godset Kjærstrup, der ved den tidligere Høiesteretsdom er erklæret for Allodialeiendom, og altsaa ikke saaledes som Bremersvold har kunne fravindiceres Boet som Familiegods, heller ikke skal inddrages under den ældre Raben=Levetzau og Enkes Bo, forat skiftes efter Loven imellem deres Descendenter; hvorved altsaa er afgjort, at det tidligere anførte Forlig skal staae ved Magt, ved hvilket Kjærstrup allerede er anerkjendt for at være, hvad det senere af Høiesteret er erklæret for, nemlig fri Eiendom, og som saadant tillagt Kherreinde Raben ved det samme Arrangement, hvorved hendes tvende Svogre fik de tvende Allodialgodser i Sjælland, Beldringe og Lekkende. Processens Omkostninger (Fædrel.) ophævedes. Den 8de Do. om Aftenen Kl. 10 3/4 udbrød i Ravns store lukkede Rebslagerbane, paa Kjøbenhavns Nørrebro, en voldsom Jld, der baade lagde hele denne og Christensens tilstødende Bane i Aske og antændte en tredie, derdog blev reddet. Ravns Bane med tilhørende Lager siges at være assureret for 10,000 Rbd. Kl. 12 var der af kimet. (Aftbl.)
Viborger Samler, 1847-03-16
Ved Stændervalget for Kjøbstædernes 2det District, (Hillerød, Frederikssund, Roeskilde og Kjøge), hvor Kæmner Krogh i Hillerød blev valgt til Deputeret med 72 St. og Kjøbmand Lassen i Roeskilde til Suppleant med 70 St., havde Procurator Jespersen i Helsingør 56 St., hvoraf 42 i Hillerød. (Hels. Av.)
Viborger Samler, 1847-03-16
Fra Sorø meldes i "Slag. Av.": Under Stormen og Sneefoget, som fandt Sted Tirsdagen den 9de De, omblæste en Længde paa Bjernedegaarden, hvorved 15. Stkr. Faar ihielsloges, ligesom ogsaa Kongskilde Stubmølle er kommet ud af sin Stilling. Møllen var i fuld Gang under Uveiret; men da Folkene opdagede en stor Rystelse i Møllen, blev den øieblikkeligt standset og forhindredes derved fra aldeles at omstyrte.
Viborger Samler, 1847-03-16
Den første Markedsdag gik flere Beboere af Nübbets66 Mandfolk og nogle Fruentimmer) fra Rendsborg over Vesterronfeld hjem. Halvveis mellem Staden og sidstnævnte Landsby bleve de anfaldne og mishandlede af 3 fra et Baghold fremspringende, med dragne Sabler bevæbnede Mænd, hvoraf den ene har rød Mundering med Nr. 16 paa Skuldrene, de 2 andre blaae Trøier. En af Landmændene fik et Hug over Skulderen og den høire Haand, som han endnu maa bære i Bind, og en Bondepige fik et skarpt Hug i Hovedet, saa at Blodet flød udi Strømme og hun faldt i Besvimmelse. Overfaldet er meldt til vedkommende Øvrighed, og det er at haabe at de Skyldige maae blive opdagede og lide den fortjente Straf.
Viborger Samler, 1847-03-16
Fra det sydlige Holsteen skrives i "Br. Zeit.", at Grev M. for nogen Tid siden har skrevet til de Medlemmer af Ridderskabet, hvilke Kongen, som bekjendt, har frataget den dem tildeelte Virilstemme, og underhaanden spurgt dem, om de, dersom Kongen nu gav dem Virilstemmentilbage, vilde antage den. Grev Reventlow til Farve skal, efter Forlydende, have svaret bekræftende. faa Dage efter at den practiserende Læge Jespersen i Veile ved tilstødt Uheld havde mistet Livet, indeholdt Veile Avis ikke mindre end 3 Annoncer fra forskjellige unge Læger om at de havde nedsat dem der i Byen; een af disse har imidlertid allerede fundet det for rigtigst at pakke ind. Man synes her med Rette at kunne sige: "Den Enes Død, den Andens Brød!
Viborger Samler, 1847-03-16
Formedelst det haarde Veir, maatte Diligencen fra Horsens i Tirsdags opholde sig 4 Timer i Constantia Kroe; Hestene for Samme bleve under Uveiret løbske, da de kom imellem en Drift Køer, men Kudsken fik Hestene dreiede over Veigrøften og Diligencen til at staae deri med For hjulene, hvorved videre Ulykke forebyggedes. (Hp. Av.) Eftersom man i denne Tid hører meget tale om, at Bælgerne i det 22de Landdistrict ere i stor Forlegenhed med Hensyn til Valget af en Deputeret og en Suppleant til Stænderforsamlingen, henleder Ribe Av." Vælgernes Opmærksomhed paa Overkrigscommissair Holst i Horsens, som den Mand, der har aflagt Prøve paa en Stænderdeputerets vanskelige Kald. – Jfølge Aalb. Av. maae det imidlertid antages, at Hr. Holst bliver valgt i det 12te Landdistrict, og bemeldte Blad foreslaaer for dette Tilfælde vælgerne i fornævnte 22de District at stemme paa Cand. jur. Hastrup til Bøgsted (der er valgt. til Suppleant i det 1ste Landdistrict), hvis Frisind og særdeles Duelighed for en stænderisk Virken i hans Kreds omtales paa det Hæderligste. I det 8de Kjøbstaddistrict, hvorfor Kammerraad Aagaard i Thisted, som forhen meldt, blev valgt til Deputeret og Kjøbmand Hagemann i Viborg til Suppleant, havde 78 Stemmer erklæret sig for den Første og 72 forden Sidste. J en Skrivelse fra Thisted i Aalb. Av.